Het sijn comen in rechte inde banc voir meye en scepen van loven
gheert van houthem als momboir margriete vander paelt docht henrix
wilen vander paelt sijns wijfs en lijsbeth vander paelt weduwe stas
wilen tribout zust der voirs margriete in deen zijde en henric de plecke
die na den rechte der stad van loven comen en beleit es tot allen den goede
have en erve jans vander paelt natuerlic soen des voirs wilen henrix in
dande Alse van ix dachmael eeusels luttel min oft meer geheten den
molendijck gelegen te haeght tusschen de goede hn everarts tsclaes
en de dile aldair dair af de voirs henric versochte in sine beleyde
ghehoude te wezen dwelc gesciet spraken de voirs gheert en lijsbet den
voirs henricke aen seggen dat de voirs wilen henric getrout hadde na staet
der heilig kercken een vrouwe psoen gehete katline smeets die tsamen hadden
twee wittige kijnden te weten margriete en lijsbet voirg en dat de voirs
wilen henric na sijns wifs doot de voirs goede vercregen hadde met onvdeild
ahi die beseten hadde over xxx xxxii jair en dat
have en dat oec eer en voe de voirs jan geboen was en dat dat wair
wae boden zij te thoene en metten minsten c Seggen voirt dat der
bancken recht wae soe waneer enich man goede na sijns wijfs doot also
met onvdeild have vercrege dat dan den wettige kijnden van hen
beide bliven deen helcht van dien goede sculdich wae te volgen na
der voirs banc en des hoers rechts seggen voirt dat hij inde have
onvdeilt geseten hadde tot op vi jair voerleden en dese poente boden
zij te thoene en metten minsten hopen soe wair sij dat gethoenen
consten dat hen vande voirs goede volgen soude oft dat zij dair af trecken
souden eveverre dat den scepen geliefde inde hof dair die gelegen
sijn om ene yegeliken te hebben des van rechts wegen dair toe soude
behoen en des geliefde hen tvonis dair op de voirs henric antwerde
dat hem die aensprake gheen onstade doen en soude en dat de
voirs gheert en sijn medeptie des nemmeer thoene en soude want
het waer waer dat de voirs jan en katline sijn zuster tot den voirscr
goeden comen waen met alle poente van rechte en dat de selve
jan die goede met sine vader besat tot dre tijt toe dat hij te huwelic